Σύνοψη - και Λεπτομέρεια των Διάσπαρτων ΝήσωνΟι **Διάσπαρτες Νήσοι του Ινδικού Ωκεανού** ή **Διάσπαρτες Νήσοι** (στα Γαλλικά: *Îles éparses de l'Οcéan indien* ή *Îles Éparses*) είναι μία ομάδα γαλλικών νήσων του δυτικού Ινδικού Ωκεανού. Καθιστούν ξεχωριστή διοικητική περιφέρεια από το 2005 και περιφέρεια των Γαλλικών Νοτίων και Ανταρκτικών Εδαφών από το 2007.

Γεωγραφία
---------

Οι Διάσπαρτες Νήσοι αποτελούνται από πέντε νήσους ή συμπλέγματα νήσων. Τέσσερα από αυτά, οι Ένδοξες Νήσοι, η Νήσος Χουάν ντε Νόβα και η Νήσος Ευρώπη και ο Ύφαλος Ινδίας βρίσκονται στο Κανάλι της Μοζαμβίκης δυτικά της Μαδαγασκάρης, ενώ το πέμπτο νησί, η Νήσος Τρομελέν, είναι περίπου 354 χλμ βορειοανατολικά της Μαδαγασκάρης. Επίσης στο Κανάλι της Μοζαμβίκης είναι και ο Ύφαλος του Γκέυζερ, τον οποίο η Γαλλία θωρεί μέρος των Διάσπαρτων Νήσων.

Διοίκηση
--------

Σημαία των Γαλλικών Νοτίων και Ανταρκτικών Εδαφών
Οι Διάσπαρτες Νήσοι είναι ένα από τα πέντε διοικητικά διαμερίσματα των Γαλλικών Νοτίων και Ανταρκτικών Εδαφών. Από τις 3 Ιανουαρίου 2005, οι Διάσπαρτες Νήσοι διοικούνται εκ μέρους του Γαλλικού κράτους από τον διοικητή των Γαλλικών Νοτίων και Ανταρκτικών Εδαφών (με βαθμό Νομάρχη), ο οποίος εδρεύει στη Ρεϋνιόν, χωρίς όμως τα εδάφη αυτά να υπάγονται στη Ρεϋνιόν. Πρωτύτερα οι Διάσπαρτες Νήσοι ήταν υπό τη διοίκηση του νομάρχη του Ρεϋνιόν από την ανεξαρτησία του από τη Μαδαγασκάρη το 1960. η Γαλλία διατηρεί στρατιωτική φρουρά (χωροφύλακες) πάνω στα περισσότερα νησιά.

Πληθυσμός
---------

Τα νησιά δεν έχουν μόνιμους κατοίκους εκτός από τους χωροφύλακες που συντηρεί επί μονίμου βάσεως το Γαλλικό κράτος σε κάθε νησί.

Προσπάθειες εποικισμού έγιναν στη Νήσο Ευρώπη στις αρχές του αιώνα αλλά δεν τελεσφόρησαν. Τον περασμένο αιώνα, μία ομάδα ναυαγών είχε καταφύγει στη Νήσο Τρομελέν. Μερίδα αυτών κατάφερε να επιβιώσει στο νησί για μία περίοδο ένδεκα ετών, οπότε και τους διέσωσε γαλλικό πλοίο.

Οικονομία και περιβάλλον
------------------------

Τα νησιά έχουν χαρακτηριστεί ως φυσικά καταφύγια.

Πάνω σε αυτά, λειτουργούν αυτόματοι μετεωρολογικοί σταθμοί (εξαιρουμένου του Ύφαλου Ινδίας). Ειδικότερα, ο σταθμός στη Νήσο Τρομελέν παρέχει προειδοποιήσεις για κυκλώνες που απειλούν τη Μαδαγασκάρη, τη Ρεϋνιόν, και τον Μαυρίκιο.

Οι Διάσπαρτες Νήσοι και τα νησιά Ρεϋνιόν και Μαγιότ δίνουν στη Γαλλία Αποκλειστική Οικονομική Ζώνη άνω των 1.000.000 χλμ2 στον δυτικό Ινδικό Ωκεανό η οποία παρέχει στη χώρα δικαιώματα αλιείας αλλά και εκμετάλλευσης του υπεδάφους (χωρίς να έχει ποτέ γίνει λόγος για ύπαρξη κοιτασμάτων υδρογονανθράκων).

Πρόσβαση
--------

Καθένα από τα νησιά, εκτός από τον Ύφαλο Ινδίας, διαθέτει διάδρομο προσγείωσης με μήκος άνω των χιλίων μέτρων.

Αμφισβήτηση κυριαρχίας
----------------------

Ο Μαυρίκιος, οι Κομόρες, οι Σεϋχέλλες και η Μαδαγασκάρη αμφισβητούν τη γαλλική κυριαρχία στα νησιά. Ο Μαυρίκιος διεκδικεί τη Νήσο Τρομελέν, οι Κομόρες και οι Σεϋχέλλες τις Ένδοξες Νήσους, και η Μαδαγασκάρη τα υπόλοιπα νησιά.

Η Μαδαγασκάρη διεκδικεί επίσης τον Ύφαλο του Γκέυζερ από το 1976.

Σύνοψη των Νησιών
-----------------

| Ατόλη/Νήσος | ΠροσωπικόΣταθμού | Έκτασηχλμ² | Λιμνοθάλασσαχλμ² | Αποκλειστική Οικονομική Ζώνηχλμ² | Συντεταγμένες | Τοποθεσία |
| --- | --- | --- | --- | --- | --- | --- |
| Ένδοξες Νήσοι | 11 | 5 | 29,6 | 48.350 | 11°30′Ν, 47°20′Α | Βόρειο Κανάλι της Μοζαμβίκης |
| Χουάν ντε Νόβα | 14 | 4,4 | (1) | 61.050 | 17°03′Ν, 42°45′Α | Κεντρικό Κανάλι της Μοζαμβίκης |
| Ύφαλος Ινδίας | - | 0,2 | 79,8 | 123.700 | 21°27′Ν, 39°45′Α | Νότιο Κανάλι της Μοζαμβίκης |
| Νήσος Ευρώπη | 12 | 28 | 9 | 127.300 | 22°20′Ν, 40°22′Α | Νότιο Κανάλι της Μοζαμβίκης |
| Νήσος Τρομελέν | 19 | 0,8 | - | 280.000 | 15°52′Ν, 54°25′Α | Δυτικός Ινδικός Ωκεανός |
| **Συνολικά** | 56 | 38,6 | 118,4 | 640.400 |   |  |

(1) Ο περιβάλλον ύφαλος του Χουάν ντε Νόβα περικλείει μια λιμνοθάλασσα περίπου 40 χλμ², αλλά δεν σχηματίζει πραγματική ατόλη.

Θέση των Διάσπαρτων Νήσων στον Ινδικό Ωκεανό:  

• 1 : Ύφαλος Ινδίας  

• 2 : Νήσος Ευρώπη  

• 3 : Ένδοξες Νήσοι  

• 4 : Χουάν ντε Νόβα  

• 5 : Νήσος Τρομελέν  

(KM : Κομόρες, MG : Μαδαγασκάρη, MU : Μαυρίκιος, MZ : Μοζαμβίκη, RE : Ρεϋνιόν, YT : Μαγιότ)

Νησιά
-----

* Ύφαλος Ινδίας (*γαλλικά: Bassas da India*)
	+ Δέκα βραχονησίδες χωρίς όνομα
* Νήσος Ευρώπη (*γαλλικά: Île Europa*)
	+ Νήσος Ευρώπη (*γαλλικά: Île Europa*)
	+ Οκτώ βραχονησίδες χωρίς όνομα
* Ένδοξες Νήσοι (*γαλλικά: Îles Glorieuses*)
	+ Μεγάλη Ένδοξη(*γαλλικά: Grande Glorieuse*)
	+ Νήσος του Κρίνου (*γαλλικά: Île du Lys*)
	+ Νότιος Βράχος (*γαλλικά: Rocher du Sud*)
	+ Πράσινοι Βράχοι (*γαλλικά: Roches Vertes*) 3 νησίδες
	+ Τρεις νησίδες χωρίς όνομα
* Νήσος Χουάν ντε Νόβα (*γαλλικά: Juan de Nova*)
* Νήσος Τρομελέν (*γαλλικά: Tromelin*)

Παραπομπές
----------

1. ↑  Στα Γαλλικά χρησιμοποιείται κατεξοχήν το **Îles Éparses**
2. ↑  Το άρθρο 14 του Γαλλικού νόμου 2007-224 της 21ης Φεβρουαρίου 2007 τροποποίησε τον νόμο 55-1052 της 6ης Αυγούστου 1955 ο οποίος, στη νέα του μορφή κατατάσσει τις Διάσπαρτες Νήσους στα Γαλλικά Νότια και Ανταρκτικά Εδάφη

  


|  |  |  |  |
| --- | --- | --- | --- |
| 

| π • σ • ε
Διάσπαρτες Νήσοι Ινδικού Ωκεανού (διοικητικές υποδιαιρέσεις) |
| --- |
|  |
| 
* Ένδοξες Νήσοι
* Νήσος Ευρώπη
* Νήσος Χουάν ντε Νόβα
* Ύφαλος Ινδίας
* Νήσος Τρομελέν
 |

 |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Γαλλικά Νότια και Ανταρκτικά Εδάφη (περιφέρειες) |
| --- |
|  |
| Νήσοι Αγίου Παύλου-και-Άμστερνταμ | 
* Νήσος Αγίου Παύλου
* Νήσος Άμστερνταμ
 | Carte de localisation des Terres australes et antarctiques françaises. |
|  |
| Αρχιπέλαγος Κεργκελέν | 
Αρχιπέλαγος Κεργκελέν |
|  |
| Αρχιπέλαγος Κροζέ | 
Αρχιπέλαγος Κροζέ |
|  |
| Διάσπαρτες Νήσοι Ινδικού Ωκεανού | 
* Διάσπαρτες Νήσοι Ινδικού Ωκεανού (*Ένδοξες Νήσοι*
* *Νήσος Ευρώπη*
* *Νήσος Χουάν ντε Νόβα*
* *Ύφαλος Ινδίας*
* *Νήσος Τρομελέν*)
 |
|  |
| Αδελία Γη | 
Αδελία Γη |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Περιοχές και εδάφη της Γαλλίας |
| --- |
|  |
| Μητροπολιτικές Περιοχές | 
* Αλσατία
* Ακουιτανία
* Ωβέρνη
* Βουργουνδία
* Βρετάνη
* Σαντρ-Βαλ ντε Λουάρ
* Καμπανία-Αρδέννες
* Φρανς-Κοντέ
* Ιλ-ντε-Φρανς
* Λανγκντόκ-Ρουσιγιόν
* Λιμουζέν
* Λωρραίνη
* Μιντί-Πυρηναία
* Νορ-Πα-ντε-Καλαί
* Κάτω Νορμανδία
* Άνω Νορμανδία
* Χώρα του Λίγηρα
* Πικαρδία
* Πουατού-Σαράντ
* Προβηγκία-Άλπεις-Κυανή Ακτή
* Ρον-Αλπ
 |
|  |
| Συγχωνεύσεις μετά την 1η Ιανουαρίου 2016 | 
* Βουργουνδία-Φρανς-Κοντέ
* Γκραντ Εστ
* Οξιτανία
* Νέα Ακουιτανία
* Νορμανδία
* Ωβέρνη-Ρον-Αλπ
* Ω-ντε-Φρανς
 |
|  |
| Μητροπολιτική Ημιαυτόνομη Περιοχή | 
Κορσική *(ημιαυτόνομη περιοχή)* |
|  |
| Υπερπόντιοι νομοί και περιοχές | 
* Γουαδελούπη
* Γουιάνα
* Μαρτινίκα
* Μαγιότ
* Ρεϋνιόν
 |
|  |
| Υπερπόντιες κτήσεις | 
* Γαλλική Πολυνησία *(υπερπόντια χώρα)*
* Σαιν-Μπαρτελεμί *(ημιαυτόνομη περιοχή)*
* Σαιν-Μαρτέν *(ημιαυτόνομη περιοχή)*
* Σαιν-Πιέρ-ε-Μικελόν *(ημιαυτόνομη περιοχή)*
* Ουαλίς και Φουτουνά *(έδαφος)*
 |
|  |
| Ειδικό καθεστώς | 
* Νήσος Κλίπερτον
* Νέα Καληδονία
* Γαλλικά Νότια και Ανταρκτικά Εδάφη
	+ Αρχιπέλαγος Κροζέ
	+ Διάσπαρτες Νήσοι Ινδικού Ωκεανού
	+ Αρχιπέλαγος Κεργκελέν
	+ Νήσοι Αγίου Παύλου και Νέου Άμστερνταμ
	+ Αδελία Γη **\***
 |
|  |
| 
**\*** Καθεστώς ουδετερότητας από το 1961, μέσω της Συνθήκης της Ανταρκτικής |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 742144783101798480313
* LCCN: sh2015002378

 |

 |